SPRÁVA  NEZÁVISLÉHO AUDÍTORA
o audite riadnej účtovnej závierky
pre vedenie účtovnej jednotky SLOVENSKÝ POZEMKOVÝ FOND, 
Búdkova 36, 817 15 Bratislava

Uskutočnili sme audit pripojenej účtovnej závierky účtovnej jednotky SLOVENSKÝ POZEMKOVÝ FOND, Búdkova 36, 817 15 Bratislava, ktorá obsahuje súvahu zostavenú k 31. decembru 2004, súvisiaci výkaz ziskov a strát za rok, ktorý sa k uvedenému dátumu skončil a poznámky. Za uvedenú účtovnú závierku je zodpovedné vedenie účtovnej jednotky. Našou zodpovednosťou je vyjadriť názor na túto účtovnú závierku na základe nášho auditu.    

Audit sme uskutočnili v súlade s Medzinárodnými audítorskými štandardmi (ISA). Podľa týchto štandardov máme audit naplánovať a vykonať tak, aby sme získali primerané uistenie, že účtovná závierka neobsahuje významné nesprávnosti. Audit zahŕňa overenie dôkazov, ktoré dokladujú sumy a iné údaje v účtovnej závierke, na základe testov. Audit ďalej obsahuje zhodnotenie použitých účtovných princípov a zhodnotenie významných odhadov, ktoré uskutočnilo vedenie účtovnej jednotky, ako aj zhodnotenie prezentácie účtovnej závierky ako celku. Sme presvedčení, že náš audit poskytuje primerané východisko pre náš názor.

Podľa nášho názoru účtovná závierka poskytuje verný a pravdivý obraz o finančnej situácii účtovnej jednotky k 31. decembru 2004 a výsledkoch jej hospodárenia za rok, ktorý sa skončil k uvedenému dátumu, v súlade so slovenským zákonom o účtovníctve.                                             

V Bratislave 25. januára 2005

INTEGRIA s.r.o., Mliekárenská 10				Ing. Ivan Selecký, PhD.
821 09 Bratislava						Zodpovedný audítor
Obchodný register Okresného					Licencia SKAu č. 176
 súdu Bratislava I., vložka č. 17985/B 
Licencia SKAu č.185